Ժուան Պալինյա

Ժուան Մարիա Լոբու Ալվեշ Պալինյա Գոնսալվեշ (պորտ․՝ João Maria Lobo Alves Palhinha Gonçalves, ), պորտուգալացի ֆուտբոլիստ, կիսապաշտպան։ Հանդես է գալիս պորտուգալական «Սպորտինգի» և Պորտուգալիայի ազգային հավաքականի կազմում։

Ակումբային կարիերա 
Պալինյան ծնվել է Լիսաբոնում, միացել «Սպորտինգի» ակադեմային 2012 թվականին՝ 17 տարեկան հասակում։ Պորտուգալական ակումբի երիտասարդական թմի կազմում նա իր դեբյուտը նշել է 2014 թվականի փետրվարի 3-ին «Պորտիմոնենսեի» դեմ խաղում՝ փոխարինելով Յուրի Մեդեյրուշին։ Այդ հանդիպումն ավարտվել է 3-2 հաշվով՝ լիսաբոնյան ակումբի հաղթանակով։ Այդ հանդիպումը դարձավ միակը ֆուտբոլիստի համար 2013-14 մրցաշրջանի ընթացքում։ Թիմի կազմում իր առաջին գոլը խփել է 2015 թվականի ապրիլի 4-ին «Լեյշոնշի» դեմ խաղում։

2015 վթկանի հուլիսից մինչև 2017 թվականի հունվարը Ժուան Պալինյան վարձակալական հիմունքներով հանդես է եկել Պրեմիերա Լիգայում հանդես եկող «Մորեյրենսե» և «Բելենենսեշ» ֆուտբոլային ակումբների կազմում։ 

Վարձակալության ժամկետների ավարտից հետո Ժուանը վերադարձել է «Սպորտինգ» և սկսել հանդես գալ հիմնական թիմի կազմում։ Թիմի կազմում պորտուգալացի ֆուտբոլիստն իր առաջին հանդիպումն անցկացրել է 2017 թվականի հունվարի 21-ին՝ մասնակցելով «Մարիտիմու ՖԱ»-ի դեմ հանդիպմանը, որն ավարտվել է ոչ-ոքի 2-2 հաշվով։ Լիսաբոնյան ակումբօ կազմում Պալինյան իր առաջին գոլերը խփել է նույն թվականի հոկտեմբերի 12-ին՝ Պորտուգալիայի գավաթի խաղարկության շրջանակներում կայացած «Օլեիրոս» ֆուտբոլային ակումբի դեմ կայացած խաղում(4-2)։

Հաջորդ երկու մրցաշրջանները Ժուան Պալինյան վարձավճարով հանդես է եկել «Բրագայի» կազմում։ Երկու մրցաշրջանների ընթացքում նա մասնակցել է 76 հանդիպման, օգնել թիմին 2019-20 մրցաշրջանում գրավել մրցաշարային աղյուսակի երրորդ հորիզոնականը։ «Բրագայի» կազմում Ժուանը դարձել է ընդամենը մեկ գոլի հեղինակ, որն էլ խփել է «Բենֆիկայի» դեմ կայացած խաղում։

Միջազգային կարիերա 
Ժուան Պալինյան հանդես է եկել Պորտուգալիայի Մ18, Մ19, և Մ20 հավաքականների կազմում։ 2021 թվականի մարտին ֆուտբոլիստն առաջին անգամ հրավիրվել է Պորտուգալիայի ազգային հավաքական՝ մասնակցելու ԱԱ 2022-ի որակավորման փուլի շրջանակներում կայանալիք Ադրբեջանի, Լյուքսեմբուրգի և Սերբիայի հավաքականների դեմ խաղերին։ Հավաքականի կազմում նա առաջին անգամ դաշտ է դուրս եկել Ադրբեջանի հավաքականի դեմ խաղում։ Իսկ Լյուքսեմբուրգի հավաքականի դեմ խաղում Պալինյան խփել է իր առաջին գոլը։ Այդ հանդիպումն ավարտվել է 3-1 հաշվով՝ պորտուգալացիների հաղթանակով։

Վիճակագրություն

Ակումբային

Միջազգային

Ձեռքբերումներ

Ակումբային 
 Պորտուգալիայի լիգայի գավաթի խաղարկության հաղթող - 2019-20, 2020-21
 Պորտուգալիայի առաջնության չեմպիոն - 2020-21
 Պորտուգալիայի սուպերգավաթակիր - 2021

Անհատական 
 Պրեմիերա Լիգայի տարվա հավաքականի անդամ - 2020-21

Ծանոթագրություններ

Արտաքին հղումներ 
 Ցուցանիշները foradejogo.net կայքում 
 Ցուցանիշները Պորտուգալիայի առաջնության պաշտոնական կայքում
 Ցուցանիշները Պորտուգալիայի ֆուտբոլի ֆեդերացիայի պաշտոնական կայքում

1995 ծնունդներ
Հուլիսի 9 ծնունդներ
Լիսաբոն քաղաքում ծնվածներ
Պորտուգալացի ֆուտբոլիստներ
Ֆուտբոլի կիսապաշտպաններ
Սպորտինգ Լիսաբոնի ֆուտբոլիստներ
Բրագայի ֆուտբոլիստներ
Պորտուգալիայի հավաքականի ֆուտբոլիստներ
ՈՒԵՖԱ Եվրո 2020-ի ֆուտբոլիստներ